
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2008.05.19. napján tartott üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara  Hivatali helyisége (III. emelet 317. sz.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. A napirendhez tartozó írásos mellékleteket az Elnökség tagjai megkapták. 
Napirendek:

1. Aktuális megyei Mérnöki Kamarai kérdések megbeszélése.

Elnökség

2. Mérnök Műhely aktuális ügyeinek megbeszélése

· Folyamatban lévő munkák

· Mérnök Műhely Nonprofit Kft 

· PH-átalakítással kapcsolatos kérdések

3. 2008. májusi Országos Küldöttgyűlés megbeszélése

Elnökség

4. Kötelező továbbképzés szervezése

Bukovics János elnökségi tag

5. Tagfelvételek, engedélyek, fellebbezések.

Dr. Bakos Ágnes titkár

6. Egyebek.

1./ Tagfelvételek, engedélyek, fellebbezések.

Dr. Bakos Ágnes titkár

28/2008. (V.19.) GYMSMMK Elnökségi határozat
2 fő kérte a tagfelvételét: Badura Gábor és Balázsné Lampert Zsuzsa.

29/2008. (V.19.) GYMSMMK Elnökségi határozat
Tagsági viszony szüneteltetését kérte: Tatai Zsuzsanna.

30/2008. (V.19.) GYMSMMK Elnökségi határozat
Jogosultság ügyében kérelmet terjesztettek elő:

Meghosszabbítások:

Gálos István: GD-T (Geodéziai tervezés)

Sebestyén Tamás: T-T (tartószerkezeti tervezés)

T-Sz (tartószerkezeti szakértés)

ÉSz-Sz (épületszerkezeti szakértés)

Dr. Lublóy László:  T-T (tartószerkezeti tervezés)

Th-T (hídszerkezet tervezésére kiterjesztett tartószerkezeti tervezés)

Th-Sz (hídszerkezetekre kiterjesztett tartószerkezeti szakértői)

KÉ-Sz (közlekedési építőmérnöki szakértői)

W-K4-6 (út- és hídgazdálkodás, közúti informatika szakértői)

Új engedélyek:

Balázsné Lampert Zsuzsa: VZ-T (vízimérnöki tervezői)

Dr. Baksai Róbert: T-Sz (tartószerkezeti szakértői)

Ész-Sz (épületszerkezeti szakértői – kiemelten gyakorlott terület: építőmesteri szerkezetek)

Tóth Csaba: KÉ-T (közlekedési építőmérnöki tervezői)

K1d-1 (településrendezési közlekedési tervezői)

Th-T (hídszerkezet tervezésére kiterjesztett tartószerkezeti tervezés) gyakorlati idő hiányában nem adható meg

Az Elnökség egyhangú határozatot hozott a kérelmek teljesítéséről.

2./ Kovács István: 

Szeretném a tagok javaslatát kérni a kamara Örökös Tagja cím jelöltjeinek személyére. Javasolom jelölni Palla Dénes, Vass Ödön, Makra Elek, Török Tiborné, Láng Béla tagtársainkat. 
31/2008. (V.19.) GYMSMMK Elnökségi határozat
Az Elnökség egyhangú döntéssel úgy határozott, hogy a 2008. május 21-én tartandó Közgyűlésnek javasolja, hogy a Kamara Örökös Tagja címet adományozza Palla Dénes, Vass Ödön, Makra Elek, Török Tiborné, Láng Béla tagtársaknak. 

3./ Kovács István:

Tájékoztatom az Elnökséget, hogy 2008. május 6.-án a 19 területi kamara elnökeiből álló Elnökségi Tanácskozás ülést tartott. Az ülésen 15 megye képviselője megjelent. 
Az ülés a következőket tárgyalta: 

· A területi kamarák bevételeinek megosztása az MMK-val.

· Javaslat a 2009. évi küldöttgyűlés összetételének változataira, az elnökség felépítésére.

· Jogosultságok és a kérelmek elbírálásának egységes értelmezése. Jogszabályok azonos értelmezése. Milyen dokumentumok elfogadásához kellene Küldöttgyűlési határozat, hogyan készüljenek a szabályzatok, stb. 

· Tervellenőri cím megadása. A fogalmak egységes értelmezése.

· Javaslat, az Építész Kamarához hasonlóan, Elnökök Tanácsa alapítására.

· Továbbképzések tapasztalatai, bevételek felhasználására, stb.

· MMK és a területi kamarák információcseréje.

· MMK Felügyelő Bizottsága beszámolójával kapcsolatos észrevételek (pl. a szervezetfejlesztésről szóló részhez)

· Egyebek pl. a területi kamarák és a szakmai tagozatok feladatainak elhatárolása, működésük összehangolása és kölcsönös segítése, rendelkezésre álló szakértői listák, részvétel bel-és külföldi kamarai szakmai rendezvényeken, stb.

Az ülés a következő határozatokat fogadta el: 

A bevételekről, díjakról és költségekről:

A tagdíj jellegű bevételek eddigi gyakorlatnak megfelelő létszámarányos része kerüljön átutalásra az MMK felé.

A regisztrációs díj (korábbi küldöttgyűlési határozatnak  megfelelő módon) nem képezi átutalás tárgyát.

A főtitkári előterjesztésben a 2.-6 pont és 9. pontban szereplő tagdíjak meghatározott része kerül átutalásra

A szolgáltatási díjak annál a kamarai szervezetnél maradnak, aki a szolgáltatást végzi

A nem tagok önkéntes szolgáltatási díja után a területi kamarák által megrendelt Mérnök Újságot a megrendelő területi kamara fizeti ki.

A MV és ME regisztráltaktól egyszeri szolgáltatásként beszedett 17.000.-Ft (új adatok felvétele, adategyeztetés, szükséges adminisztráció) törvényes. Minden területi kamara 

felé egységes határozatot kell erről kiküldeni (1/2007. elnökségi döntés magyarázataként) a MMK főtitkárának

Várhatóak olyan jogszabályváltozások, melyek érintik a területi kamarák és/vagy az MMK bevételeit, költségvetését. A bevételek változása következtében igény és lehetőség lehet az 1/2008. (05. 06.) sz. határozat megváltoztatására.

Kövesi Tibor javaslatának helyt adva a jelenlévők  a napirend kiegészítést megtárgyalták és a javaslatot elfogadva egy bizottság létrehozását tartják indokoltnak a pénzügyi, pénzügyeinket befolyásoló jogszabályok várható változására felkészülve, s egyhangú döntéssel az alábbi határozatot hozták:

Az ET három tagú bizottságot hoz létre (elnök: Holló Csaba, tagok, Marjas Kornél és Horváth Attila), melynek feladata a jogszabályok változásai által érintett kamarai bevételek megosztására, felhasználására javaslattétel az ET felé, majd annak döntése után a határozat képviselete az MMK különböző fórumain.

Az Elnökök Tanácsának létrehozásáról:

A területi kamarák elnökei létrehozzák az Elnökök Tanácsát 

-    Az Elnökök Tanácsának tagja minden területi kamara  mindenkori elnöke.

Az Elnökök Tanácsát a területi kamarák működéséért felelős alelnök koordinálja (ha az alelnök nem területi kamarát képvisel az ET ülésén, akkor csak tanácskozási joga van).

Az ET szükség szerinti gyakorisággal, de évente legalább kétszer ülésezik.

Az ET tanácsadó testülete az MMK elnökségének.

Az Elnökök Tanácsa levette a napirendjéről a küldöttgyűlés összetételére vonatkozó napirendet. A Küldöttgyűlés és az MMK elnökség 2009. év utáni összetételére vonatkozó javaslatokat rendkívüli 2008. őszi Küldöttgyűlésen kell megtárgyalni, mivel előkészítettsége a 2008. májusi küldöttgyűlésre nem elégséges, a 2009. évi Küldöttgyűlést pedig meg kell előznie. Az előterjesztést a 2008. májusi Küldöttgyűlésen megválasztandó jelölő bizottsági elnökkel egyetértésben kell megtenni. (A cél a területi és szakmaarányos képviselet minél jobb megközelítése. A jelölő bizottság elnöke a 2008. májusi küldöttgyűlésen csak legfeljebb a jelölés szempontjait fogadhassa el.)

Jogosultságokkal, és egyéb eljárással kapcsolatos szabályok. 

A jogosultságokkal egyéb eljárásokkal kapcsolatos szabályzatok elfogadását a Választmány hatáskörébe kell telepíteni.

A működéshez addig is (a legközelebbi Választmányi ülésig) szükséges ügyrendeket ideiglenes  szabályzatként kell elfogadni a küldöttgyűlésen, majd a tagozatoknál és a területi kamaráknál lezajlott viták tapasztalatainak, határozatainak figyelembevételével kell az őszi Választmány elé terjeszteni elfogadásra.

Alapszabályban is rögzíteni kell, hogy milyen jellegű szabályzások elfogadása szükséges a Küldöttgyűlésen és az ügyrendek elfogadásának fóruma a Választmány.

Az Alapszabályban pontosan rögzíteni kell a Választmány hatáskörét.
Vezető tervezői cím, és tervellenőri jogosultság megadása

A jogosításoknak egységes és átlátható rendszerűnek kell lennie. Ilyennek kell lennie az erre vonatkozó szabályzatoknak is. A szabályzatok formailag könnyen kezelhetők, egyértelműen értelmezhetők és áttekinthetők legyenek. Nem keveredhet az első és másodfok funkció és a döntési szintek helyei.

A vezető tervező cím, valamint a tervellenőri jogosultság megadása elsőfokon a területi kamarák hatáskörébe kerüljön.

A továbbképzésekről egyhangú megállapítás volt, hogy a továbbképzések nem várt pozitív hatása a tagság aktivizálódása, a személyes kapcsolatok javulása a kamarák vezetősége és a korábban passzív tagok között.

Problémát okoznak az Építész Kamara olyan rendezvényei, melyeket nem akkreditálnak a mérnöki kamaránál.

A kötelező továbbképzés tartalma felülvizsgálatra szorul. 

A téma további részletes megbeszélést igényel.

MMK és a területi kamarák kapcsolata

Megállapították, hogy szükséges az országos kamara és a területi kamarák információcseréjének javítása.

Szükséges a területi kamarák és az MMK titkársága, főtitkára, elnöksége közötti információs kapcsolatok javítása. Szükséges a titkári és az ET ülések rendszeressé tétele. A kapcsolatok segítéséhez közzétett címlisták szükségesek.

A szervezetfejlesztés témáját az ülés állásfoglalása szerint a 2008. májusi Küldöttgyűlésen napirendre kell tűzni. 

Kovács István: 

Áttérve más ügyekre: 
A jövő évi tisztújító küldöttgyűlésre a kamara elnökének van joga a jelölő bizottság elnökét kijelölni. Ez megtörtént. Kértek javaslatot a területekről és a tagozatoktól.  Somfai Andrást továbbítottam, de Ő nem vállalta. Módunk van korrigálni a nevet. Javasolom Gyurkovics Zoltán jelölését. 

32/2008. (V.19.) GYMSMMK Elnökségi határozat
Az Elnökség egyhangú határozattal Jelölő Bizottsági tagnak jelöli Gyurkovics Zoltánt. 

Kovács István:

A múlt héten megjelent egy álláshirdetés, osztályvezetőt keresnek a Stratégiai és Városfejlesztési Bizottság élére. A Város hozott egy olyan közgyűlési határozatot, hogy a városfejlesztési kérdéseket a Pólus Kft-be vigyék. 

A Mérnök Műhely megbízásaink két forrásból jönnek, úgy néz ki, az egyik helyzete bizonytalan. Beindult a Marcal és a Bácsai rendezés ügye. Csütörtökön kapjuk a Sziget-Révfalu teljesítés igazolását. 

A továbbképzésekkel kapcsolatban említem, hogy nem csak a kötelező jogi továbbképzést szeretnénk biztosítani, hanem szeretnénk megtartani a kötelező szakmai továbbképzéseket is. A budapestiek minden területen tartják a szakmai továbbképzéseket. Szeretném, ha ehhez hozzászólnátok, áldozzunk-e ebből a pénzből a kötelező szakmai továbbképzés szervezésére is. 

Csejtei György:

A Mérnök Műhely keretében végzett munka ellenértékének 10 %-a a Nonprofit Kft-nél marad. Jó lenne, ha ezt ilyen módon le lehetne hívni. 

Bartal György:

Mennyi legyen az a szakmai továbbképzés, amit fel tudunk vállalni? 

Koch Péter:

Sopronban még égetőbb a helyzet. Többször felmerül nálunk, hogy a kamara ez ügyben mit tesz. Jó lenne, ha ezen lehetne segíteni. A tagozatnak szánt pénzből is kellene erre áldozni.  

Kovács István:

A továbbképzésekhez a kamara elnökségi tagjaitól segítségre van szükség. 

Bukovics János:

A kötelező továbbképzéssel kapcsolatban tájékoztatom az elnökséget, hogy a májusi továbbképzéssel kapcsolatban a terem rendben, az előadó rendben. Az ellenérték nincs egyértelműsítve. 
- kmf. -


  / Dr. Bakos Ágnes/





   / Kovács István /

